**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 28.04.2011**

Predsedajúci : p. Dana Žúrková – starostka obce

Prítomní:MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka, Ing. Rudolf Bilka

Neprítomný: -

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Schválenie Zadania Územného plánu Obce Popudinské Močidľany
5. Informácie zo zasadnutia Komisie výstavby, územného plánovania a životného prostredia pri ObZ Popudinské Močidľany
6. Rôzne
7. Interpelácie poslancov
8. Diskusia
9. Záver

**1. Otvorenie**

Riadne zasadnutie obecného zastupiteľstva otvorila a viedla p. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisníce**

Za zapisovateľku zápisnice bola určená p. Martina Iršová a za overovateľov zápisnice boli určení p. Marián Kocák a p. Jozef Hološka.

**3. Kontrola plnenia Uznesení**

 Na predchádzajúcom riadnom zasadnutí Obecného zastupiteľstva, ktoré sa konalo dňa 24.02.2011 boli prijaté nasledovné uznesenia:

**Uznesenie ObZ v Popudinských Močidľanoch č. 1/2011 zo dňa 24.02.2011**, ktorým Obecné zastupiteľstvo v Popudinských Močidľanoch schválilo osoby oprávnené vykonávať sobášne akty na Matričnom úrade Popudinské Močidľany a to nasledovne:

1. sobášiaci – Bc. Dana Žúrková, starostka obce Popudinské Močidľany

2. sobášiaci – Marián Kocák, poslanec ObZ Popudinské Močidľany

3. sobášiaci – MUDr. Marián Kocák, poslanec ObZ Popudinské Močidľany

-2-

**Uznesenie ObZ v Popudinských Močidľanoch č. 2/2011 zo dňa 24.02.2011**, ktorým Obecné zastupiteľstvo v Popudinských Močidľanoch potvrdilo, že Obec Popudinské Močidľany je vlastníkom stavby vinohradníckeho domčeka (záhradkárskej chaty) umiestneného na pozemku par. č. 1596/17 v k. ú. Močidľany, č. súpisné 400, ktorého bezplatnými užívateľmi sú SZZ MO Popudinské Močidľany a PS Popudinské Močidľany.

**Uznesenie ObZ v Popudinských Močidľanoch č. 3/2011 zo dňa 24.02.2011**, ktorým Obecné zastupiteľstvo v Popudinských Močidľanoch súhlasilo s konaním nočnej hasičskej súťaže a jej príprav na miestnom futbalovom ihrisku dňa 6. augusta 2011 s tým, že podrobné podmienky budú dohodnuté písomnou formou medzi TJ Popudinské Močidľany a DHZ Popudinské Močidľany.

**Uznesenie ObZ v Popudinských Močidľanoch č. 4/2011 zo dňa 24.02.2011**, ktorým Obecné zastupiteľstvo v Popudinských Močidľanoch zobralo na vedomie Plán kontrolnej činnosti kontrolóra obce Popudinské Močidľany na I. polrok 2011.

**4. Schválenie zadania územného plánu obce popudinské močidľany**

V tomto bode predložila starostka na schválenie Zadanie územného plánu Obce Popudinské Močidľany a prečítala dôvodovú správu k tomuto bodu. V minulom roku 2010 všetky dotknuté orgány štátnej správy a účastníci konania schválili Zadanie Územného plánu obce (ÚPNO), ktoré vypracoval pre našu obec Ing. arch. Vladimír Šagát. Schválenie zadania ÚPNO je jedným zo stupňov schvaľovania územného plánu. V zmysle zákona č. 50/1976 Zb. o územnom plánovaní a stavebnom poriadku v platnom znení je potrebné, aby bolo vyššie uvedené Zadanie schválené obecným zastupiteľstvom.

Po prerokovaní tohto bodu poslanci schválili uznesenie s poradovým č. 5/2011 nasledovne:

Uznesenie ObZ v Popudinských Močidľanoch č. 5/2011

Obecné zastupiteľstvo v Popudinských Močidľanoch schvaľuje Zadanie Územného plánu Obce Popudinské Močidľany vypracovaného Ing. arch. Vladimírom Šagátom.

Hlasovanie prebehlo nasledovne:

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: –

Zdržal sa hlasovania: -

**5. INFORMÁCIE ZO ZASADNUTIA KOMISIE VÝSTAVBY, ÚZEMNÉHO PLÁNOVANIA A ŽIVOTNÉHO PROSTREDIA PRI ObZ POPUDINSKÉ MOČIDĽANY**

Informácie zo zasadnutia komisie výstavby, územného plánovania a životného prostredia pri Obecnom zastupiteľstve v Popudinských Močidľanoch predniesla Ing. Ľubica Vaculková. Oboznámila prítomných poslancov i ostatných občanov s najdôležitejším bodom zasadnutia a to bolo prerokovanie návrhu území na možnú domovú zástavbu. Tieto návrhy priniesol na minulom zastupiteľstve Ing. arch. Vladimír Šagát. Za najvýhodnejšiu lokalitu na možné stavebné parcely považujú rozsiahly pozemok pod vinohradmi, ktorý vlastní Štátny

-3-

pozemkový fond a je tu možnosť vykúpenia za primeranú cenu za m2. Je tu však potreba vyriešenia vodovodu, nakoľko na týchto pozemkoch je nízka hladina spodnej vody.

Táto komisia taktiež na svojom zasadnutí riešila zeleň v obci. Návrh bol daný taký, že parková výsadba by bola vhodným riešením od Domu smútku až po Chvojnicu.

Všetky informácie zo zasadnutia Komisie výstavby, územného plánovania a životného prostredia boli dané Ing. arch. Vladimírovi Šagátovi na zapracovanie do Územného plánu Obce Popudinské Močidľany.

**6. Rôzne**

V tomto bode bola prerokovaná ako prvá žiadosť rodín Ondrušovej č.d. 326, Mošaťovej č. d. 325, rodiny Kutalovej a rodiny Kovaříkovej č.d. 316 o výstavbu chodníka v dĺžke cca 100 m. Žiadosť bola odôvodnená úsekom cesty, ktorý sa nachádza pred uvedenými domami a z pohľadu bezpečnosti je tu zúžená cesta a nepriehľadná zákruta. Autá smerom od Duboviec nedodržujú rýchlosť. Po prerokovaní tejto žiadosti vydalo Obecné zastupiteľstvo v Popudinských Močidľanoch nasledovné uznesenie:

Uznesenie ObZ v Popudinských Močidľanoch č. 6/2011

Obecné zastupisteľstvo v Popudinských Močidľanoch schvaľuje vybudovanie chodníka pred domami rodiny Kovaříkovej č.d.316, rodiny Kutalovej /Kutal Ján a Renáta/, rodiny Mošaťovej č. d. 325 a rodiny Ondrušovej č. d. 326 v dĺžke cca 100 m. Chodník bude vybudovaný zo zámkovej dlažby a práce budú prevedené zamestnancami Obecného úradu Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

Ďalej v tomto bode bola prerokovaná žiadosť p. Petra Huttu, trv. bytom Popudinské Močidľany č. 272 o možnosť odkúpenia časti pozemku par. č. 180 v  k. ú. Popudiny – predzáhradka rodinného domu č. 272. Pozemok by sa používal na účely letnej terasy k prevádzke potravín PEMO. Pokiaľ bude stanovisko kladné nechá vypracovať geometrické zameranie uvedenej časti pozemku a požiada obecné zastupiteľstvo o odpredaj. K tomuto bodu sa vyjadril MUDr. Marián Sivoň, ktorý s odpredajom súhlasí za podmienky, že majitelia obchodu PEMO sa postarajú, aby nebol narušený nočný kľud zákazníkmi obchodu PEMO v tejto časti obce. K tomuto sa pridali i ostatní poslanci.

Uznesenie ObZ v Popudinských Močidľanoch č. 7/2011

Obecné zastupisteľstvo v Popudinských Močidľanoch súhlasí s možnosťou odpredaja pozemku par. č. 180 v k. ú. Popudiny, ktorý tvorí predzáhradku rodinného domu č. 272.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

-4-

Ďalej v tomto bode oboznámila starostka prítomných s tým, že

-v najbližších dňoch bude spustená nová internetová stránka našej obce: [www.popudinskemocidlany.sk](http://www.popudinskemocidlany.sk)

-o  možnosti zaslania žiadosti o dotáciu v oblasti športu. Žiadosť sa musí zaslať do 15.05.

-v  priebehu mesiaca máj budú občania odovzdávať staré plastové nádoby na TKO. Pridelené im budú nové proti podpisu. Nádobu si môže prevziať len plnoletý občan s trvalým pobytom v tom dome, ku ktorému sa nádoba prideľuje.

- žiadosť o dotáciu na osvetlenie autobusových zastávok bola neúspešná. Obec Popudinské Močidľany bude tento problém riešiť z vlastných bežných finančných prostriedkov.

-  časti obce Močidľany pri cintoríne bude odstránený veľkoobjemový kontajner, ktorý mal slúžiť na odpad z cintorína a to z dôvodu, že občania doň vynášajú domový odpad /okrem iného i mŕtve zvieratá/. Odpad z cintorína v časti obce Močidľany sa bude riešiť zakúpením 1100 l nádoby, ktorá bude umiestnená za bránkou cintorína a bude sa pravidelne vyvážať.

**07. INTERPELÁCIE POSLANCOV**

- Ing. Ľubica Vaculková sa informovala na čistenie rigolov v našej obci hlavne tak, kde uhýba cesta a padajú dlažobné kocky. Na riešenie problémov s rigolmi boli cez UPSVaR zamestnaní 4 občania z našej obce, ktorí okrem iného budú zastávať i túto prácu.

- Ing. Juraj Tokoš sa informoval na úspešnosť žiadosti na dotáciu na merače rýchlosti. Táto žiadosť bola zamietnutá a bolo poslané odvolanie sa voči zamietnutiu.

**08. DISKUSIA**

V tomto bode sa mohli vyjadriť i občania, prípadne sa spýtať starostky i poslancov na riešenie problémov týkajúcich sa s chodom obce.

Pani Renáta Ondrušová, poďakovala starostke a poslancom za schválenie vybudovania chodníka a pýtala sa na termín, kedy sa začne s prácami na ňom.

Pani Renáta Kutalová sa informovala na vzdialenosť chodníka od cesty.

Pani Terézia Mošaťová sa informovala na vybudovanie kanalízacie v obci.

Na všetky otázky odpovedala starostka obce pani Dana Žúrková.

**9.Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, či občanov, starostka zasadnutie ObZ ukončila. Na záver starostka všetkým poslancom a občanom poďakovala za účasť.

-5-

**Rekapitulácia uznesení**

V prebehnutom zasadnutí ObZ Popudinské Močidľany poslanci schválili nasledovné uznesenie:

**Uznesenie ObZ v Popudinských Močidľanoch č. 5/2011**

Obecné zastupiteľstvo v Popudinských Močidľanoch schvaľuje Zadanie Územného plánu Obce Popudinské Močidľany vypracovaného Ing. arch. Vladimírom Šagátom.

Hlasovanie prebehlo nasledovne:

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: –

Zdržal sa hlasovania: -

**Uznesenie ObZ v Popudinských Močidľanoch č. 6/2011**

Obecné zastupisteľstvo v Popudinských Močidľanoch schvaľuje vybudovanie chodníka pred domami rodiny Kovaříkovej č.d.316, rodiny Kutalovej /Kutal Ján a Renáta/, rodiny Mošaťovej č. d. 325 a rodiny Ondrušovej č. d. 326 v dĺžke cca 100 m. Chodník bude vybudovaný zo zámkovej dlažby a práce budú prevedené zamestnancami Obecného úradu Popudinské Močidľany.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

**Uznesenie ObZ v Popudinských Močidľanoch č. 7/2011**

Obecné zastupisteľstvo v Popudinských Močidľanoch súhlasí s možnosťou odpredaja pozemku par. č. 180 v k. ú. Popudiny, ktorý tvorí predzáhradku rodinného domu č. 272.

Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Ing. Juraj Tokoš, Mgr. Vladimír Kudláč, Jozef Hološka

Proti: -

Zdržal sa hlasovania: -

Zapísala: Martina Iršová

Overovatelia zápisnice: p. Marián Kocák ...................................

 p. Jozef Hološka ...................................

 **Dana Žúrková**

 starostka obce